Ernests Kārkliņš

Ernests Kārkliņš (1868—1961), pseidonīms Zeltmatis, bija latviešu skatuves mākslas pedagogs un rakstnieks. Pirmās profesionālās latviešu aktieru skolas izveidotājs un vadītājs (1916—1938).

 Dzīvesgājums 
Dzimis 1868. gada 1. decembrī Kabiles pagasta Bukos zemnieka ģimenē. Mācījās Kabiles pagastskolā un Kuldīgas apriņķa skolā. 
1887. gadā pārcēlās uz Rīgu un strādāja Baltijas vagonu fabrikā par zīmētāja palīgu un Rīgas Latviešu teātrī par koristu. No 1890. gada bija Kuldīgas nodokļu valdes grāmatvedis, 1894. gadā laikraksta "Mājas Viesis" pielikumā tika publicēts viņa pirmais stāsts "Vijolītes".
Ap 1900. gadu kā māsasvīra - burvju mākslinieka impresārijs apbraukāja Vidusāziju, Sibīriju un Kaukāzu. 
Vadīja atturības biedrības "Auseklis" teātri Rīgā (1901—1904), bija laikraksta "Dienas Lapa" redakcijas loceklis, teātra un literatūras kritiķis (1904-1905).

1909. gadā Berlīnē beidza E. Reihera Dramatiskās mākslas augstskolas režijas kursu un kopā ar Jēkabu Duburu nodibināja pirmo profesionālo latviešu aktieru skolu Latvju dramatiskos kursus, bija šo kursu vadītājs un pedagogs (1916-1938).

Pēc Otrā pasaules kara bija pedagogs LVU, Teātra institūtā un Latvijas Valsts konservatorijā.

Miris 1961. gada 1. martā Rīgā, apbedīts Meža kapos.

 Darbi 
 "Sarkanās lilijas" (1904)
 "Lauztās lilijas" (1910)
 "Ilgu lilijas" (1912)
 Mana dzīve un centieni. Atziņas (1923)
 "Šķēpu lilijas" (1925) 
 "Bagātas dienas" (1938)
 "Grēka izpirkums" (1928)
 "Mīlestības agonija" (1934) 
  "Likteņraksti" (1936) 
 "Atmiņu zīmējumi" (1938)
 "Sāpju valsis" (par E. Dārziņu 1943)  
 Zeltmatis. Stāsti (1958)

 Mācību literatūra 
 "Rakstniecības almanahs" (1908-1909)
 "Skatuves māksla" (1923, kopā ar T. Lejas-Krūmiņu), 
 "Daiļrunas pamatmācība" (1924) 
 "Deklamators" (antoloģija 3 sējumos, 1928-1938)

 Lugas 
 "Smags gaiss" (1907) 
 "Sagaidīts" (1911) 
 "Arājdēls" (1923) 
 "Indulis" (1924) 
 "Antiņa galms" (1931)

 Apbalvojumi un pagodinājumi 
 Triju Zvaigžņu ordenis, 4. šķira Nr. 1677 (1935)
 LPSR Nopelniem bagātais kultūras darbinieks (1958)

 Atsauces 

Kategorija:Latviešu teātra aktieri
Kategorija:Triju Zvaigžņu ordeņa virsnieki
Kategorija:Latvijas PSR Nopelniem bagātie kultūras darbinieki